ઇન્કમ ટેક્સ રિટર્ન ફાઇલ કરવાની છેલ્લી તારીખ શનિવારે હતી . લોકોએ મોટી સંખ્યામાં ઇન્કમ ટેક્સ રિટર્ન ફાઇલ કર્યું છે . આઇટી ડિપાર્ટમેન્ટે શનિવારે એક આંકડો રજૂ કર્યો છે . આવકવેરા વિભાગના જણાવ્યા અનુસાર , 31 ઓગસ્ટ , 2018 સુધી ટેક્સ રિટર્ન ફાઇલિંગની સંખ્યામાં 71 ટકાની વૃદ્ધિ જોવા મળી છે . 31 ઓગસ્ટ , 2017 સુધીમાં 3.17 કરોડની સરખામણીમાં 31 ઓગસ્ટ , 2018 સુધીમાં આઇટીઆર ફાઈલની કુલ સંખ્યા 5.42 કરોડ સુધી પહોંચી છે . ડિપાર્ટમેન્ટ દ્વારા બહાર પાડવામાં આવેલા આંકડા અનુસાર , ઇન્કમ ટેક્સ રિટર્ન ભરવાની સંખ્યામાં સૌથી વધુ વધારો પગારદાર કર્મચારીઓની શ્રેણીમાં છે . 31 ઓગસ્ટ સુધીમાં લગભગ 54 ટકા ( 3.37 કરોડ ) વધુ પગારદાર કરદાતાઓએ ઇન્કમ ટેક્સ રિટર્ન ભર્યું . ગયા વર્ષે ઓગસ્ટમાં આ આંકડો 2.19 કરોડ હતો . આવકવેરા વિભાગના જણાવ્યા અનુસાર નોટબંધી , કરદાતાઓને આપવામાં આવેલી વધુ સારી માહિતી અને દંડમાં કરવામાં આવેલો વધારાને કારણે ઇન્કમ ટેક્સ રિટર્નની સંખ્યામાં વધારો થયો છે . જો તમે નિર્ધારિત સમય પર તમારું રિટર્ન ભરી શક્યા નથી , તો ચિંતા કરવાની જરૂર નથી . છેલ્લી તારીખ પછી પણ તમે આવકવેરા અધિનિયમની કલમ 139 ( 4 ) હેઠળ આઇટી રીટર્ન ફાઈલ કરી શકો છો . તમારી પાસે આ માટે પૂરતો સમય છે . પરંતુ દંડ ભરવો પડશે . દંડ માટે કઈ કઈ જોગવાઈઓ છે તે પણ નીચે જાણી લઈએ . જો તમે નિર્ધારિત સમયમાં ઇન્કમ ટેક્સ રીટર્ન ભરી શક્યા નથી , તો તમારે દંડ ચૂકવવો પડશે . પરંતુ આ માટે પણ અલગ અલગ રકમ નિર્ધારિત કરવામાં આવી છે . જો તમે 31 મી ડિસેમ્બર પહેલાં ઇન્કમ ટેક્સ રિટર્ન ફાઈલ કરો છો , તો તમારે 5,000 હજાર રૂપિયા નો દંડ ચૂકવવા પડશે . અને જો તમે 31 ડિસેમ્બર પછી રિટર્ન ફાઇલ કરો છો , તો દંડની રકમ બમણી થશે એટલે કે 10,000 રૂપિયા થશે . અહીં એવા લોકો માટે થોડી રાહત છે કે જેઓની વાર્ષિક ઇનકમ 5 લાખથી વધુ નથી . જો આવા લોકો રિટર્ન ફાઇલ કરે તો , તેમના વિલંબનો ચાર્જ માત્ર 1000 રૂપિયા નિર્ધારિત કર્યો છે . જો તમારી આવક ઇન્કમ ટેક્સની મર્યાદાથી ઓછી હોય તો તમારે કોઇ દંડ ચુકવવાની જરૂર નથી અને કોઇ પણ ટેક્સ ચૂકવવાની જરૂર નથી . ઇન્કમ ટેક્સ રિટર્ન ફાઇલ કરવામાં વિલંબ તમને નુકસાન પહોંચાડી શકે છે . પ્રથમ તમે તમારું નુકશાન આગળ લઈ જઈ શકતા નથી . બીજું ઇન્કમ ટેક્સ રીટર્ન પર તમારે દર મહિને 1 ટકા વ્યાજ ચૂકવવું પડશે . ત્રીજું રૂ . 5000 થી રૂ . 10 , 000 નો દંડ ચૂકવવા પડશે અને ચોથું ઇન્કમ ટેક્સમાં મળતી છૂટથી તમે વંચિત રહી શકો છો .